Menneskehjernen.
Slik en smart maskin.
På plussiden er det den som lar deg følge denne håndboka
og kartlegge din kurs til storhet som sektleder.
Men så har vi den selvstendige tenkningen som, om den får løpe fritt i hjorden din,
kan rive ned alt du har bygd opp.
Hvis du ønsker å kontrollere dine følgere,
trenger du at de ikke tenker selv, for de kan lure på
hvorfor du holdt en kvinne innelåst og får folk til å yte deg seksuelle tjenester.
Kynikere kan kalle det hjernevask,
men en god sektleder vet verdien av en solid utdannelse.
Det er en indoktrineringsprosess som former deg til å bli
personen sekten vil du skal bli.
Ta lærdom av denne kjekke karen.
Jaime Gomez, leder for 1980-tallets mest sexy sekt,
Buddhafield.
Buddhafield var en New Age-gruppe
full av skuespillere, dansere, modeller, veldig kunstneriske, vakre mennesker.
I over to tiår dominerte Jaime sine følgeres hjerter, sinn og kropper,
der han utformet dem til å tjene hans minste innfall.
Hvis du kan stå naken for din mester, kan du stå naken foran din Gud.
Gjør som Jaime, så kan du også åpne hjordens bevissthet for din guddommelighet
og lukke den for alt annet.
HVORDAN BLI EN SEKTLEDER
3. VASK HJERNENE DERES
For hans over 100 tilhengere i Buddhafield-sekten
var Jaime Gomez, også kjent som Andreas, den inderligste sannhet.
Det høres ekkelt ut nå, men jeg ville gitt livet mitt for ham.
Han overbeviste oss, dette er alt som betyr noe.
Jeg elsket ham. Elsket ham helt til siste slutt.
Men før du lærer om Jaimes mestring av mental manipulasjon,
la oss gjøre oss kjent med hans første piruetter på gurustien.
FAKTUM 1 JAIME HADDE ALLTID LYST TIL Å BLI STJERNE
Han ble født i Venezuela.
Han kom til Hollywood for å bli skuespiller og danser og alt det der,
og han var imponert over seg selv.
Hollywood var visst ikke like imponert.
Han mislyktes som profesjonell danser, mislyktes som skuespiller.
NYTT TENÅRINGS-IDOL
Drev med porno en stund, mislyktes.
EKS-MEDLEM
Hvor ille må du være for å mislykkes i porno?
Som de sier: "Kan du ikke gjøre det, lær det bort."
Til slutt ble han dramalærer i Florida.
Det var sånn han begynte å samle folk.
Dramakursene hans endte opp med å bli mer åndelige.
FAKTUM 2 - BUDDHAFIELD VAR EN LEVNING FRA "MEG-TIÅRET"
Vi var midt i hjertet av West Hollywood.
Folk levde livet, overfladiske liv,
der de ikke brydde seg om noe høyere enn neste frier eller neste jobb.
Han utnyttet overfladiskheten i amerikansk hverdagsliv.
Han sa ting som virkelig snakket til meg.
Tenker du på fortiden, kan du bli nedfor.
Det føltes som å være en del av noe større enn bare meg selv.
"Det vi gjør er bra,
og vi gjør det for å støtte oppbygningen av bevissthet i verden."
FAKTUM 3 JAIME DIKTET EN RØRENDE "OPPHAVSHISTORIE"
Jaime sa han hadde kommet over en guru,
og han ble spontanopplyst…
…og skjønte at han måtte bli en leder av andre for å styrke deres bevissthet
og få dem til opplysning.
Men Jaime kan ha dukket ned i håndboka allerede i disse tidlige dager.
Han hadde aldri en mester.
Han hadde en pose med bøker på stolen, og han dro frem øvelser fra dem.
Han så definitivt på andre som drev med sektledergreia,
for å se hvordan han skulle få det til.
Likevel, innen midten av 90-tallet
hadde Jaime fullt herredømme over en voksende legion følgere
hvis eneste ønske var å tjene sin mesters stadig mer bisarre innfall.
Hvordan følge denne staute sjarlatanen og perfeksjonere dette viktige kapittelet?
Her er første steg.
TAKTIKK TILBY NOE EKSKLUSIVT
Veien din til total kontroll begynner med å forstå offerets ønsker.
Vi vil vite hva sannheten er i verden. Du blir ikke med i en sekt…
MANIPULASJONSEKSPERT
…du forvandler deg selv til en lykkeligere person,
en mer som du ser for deg du selv kunne vært.
Men for å utnytte det potensialet maksimalt,
må du hengi deg til kallet ditt uten betenkeligheter.
Sektledere flest…
TIDLIGERE SEKTMEDLEM
…har noe ved seg som virker veldig spesielt,
som du får en helt eksklusiv tilgang til.
Hvis det var tilgjengelig andre steder, hvorfor bli med?
For medlemmer av Buddhafield
var det Jaime tilbød en direkte vei til det guddommelige gjennom meditasjon.
Han var veldig eterisk. Og han følte at han visste alt.
Han snakket som om han visste alt, og jeg var bare en svamp.
Han sa han var "innhyllet i gudebevissthet,"
og med meditasjon kunne vi bli som ham.
Men noen kommer ikke til å tro på det eksklusive tilbudet ditt
før de ser det i aksjon.
Da Chris Johnston ble med i Buddhafield som 19-åring,
slet han med å passe inn.
De sa: "Jeg så lyset, fortapte meg i det."
Jeg sa: "Det er noe galt med meg. Jeg forstår det ikke."
Jaime vet råd.
Han tilbyr sin unge disippel
en direkte overføring av energi fra mesteren,
en prosess han kaller "Shakti."
Han satt på tronen sin og sa: "Lukk øynene."
Så bare klemmer han tommelen inn i pannen din så hardt han kan,
og han tar på pannen min, og jeg ser lys.
Jeg så lys.
Jeg var helt: "Herregud.
Dæven, dette er ekte vare!"
Da ble jeg helt med.
Mye senere lærte Chris hvilken guddommelig kraft
Jaime brukte til å fremkalle sitt mirakuløse lys.
Han hadde en liten lommelykt han slo av og på foran øynene mine slik.
Månedsvis med å høre om lyset og Jaimes opplysning
gjør deg klar til å tro på det fordi alle andre snakker om det.
Shakti var bare forretten.
Hovedretten ble kalt "The Knowing".
Så hvem vil be om The Knowing i dag?
The Knowing.
The Knowing var å oppleve Gud direkte,
Store-G, og ja jøss, hvem vil vel ikke det?
The Knowing besto av fire spesifikke meditasjonsteknikker.
Det er lyset og musikken. Det er indre lyd og det hellige ord,
og en overføring av energi.
Jeg mottok det.
For meg var det veldig sterkt. Det blåste meg overende.
Men den virkelige makten i The Knowing var eksklusiviteten.
Det var folk der i årevis som aldri mottok det.
Fikk du ikke The Knowing en gang, sa du: "Ok, jeg var ikke klar."
Som en triatlon: "Jeg var ikke klar, kunne ikke konkurrere. Må bli mer klar."
Vi forberedte oss videre på at opplevelsen skulle bli dypere.
…dere bare kunne forstå hva det betyr
å endelig få Gud åpenbart for dere i sin reneste form.
Endelig.
Når du tror du får en liten bit av noe, vil du ha mer av det,
så du fortsetter å investere. Så det er en del av spillet…
EKSPERT PÅ SEKTER OG TVANG
…til sektlederen.
Å love noe sjeldent og uoppnåelig
er en sikker metode for å få folk på kroken.
Klar for å få dem under enda dypere kontroll?
Neste trinn i håndboka har noen seriøse frynsegoder.
TAKTIKK FORLANG TJENESTE
Vil du holde hjorden i ørene, kan du tilby dem hyggetid,
meningsfylt tid,
men aldri for mye fritid.
Vil du få ansatt en god arbeider, ansett et tidligere sektmedlem,
for de er vante til veldig lang og hard arbeidstid.
For på veien mot å kontrollere tilhengernes sinn,
må du også kontrollere deres handlinger.
Det er en psykologisk sannhet om mennesker
at jo mer tid og krefter vi legger i noe, jo mer følelsesmessig involvert blir vi.
Det blir tyngre å løsrive oss.
Og når du kan gjøre
å etterkomme dine innfall avgjørende for følgernes åndelige vekst,
kan livet bli ganske deilig.
I Buddhafield kalte de dette "tjeneste."
TJENESTE
Tjeneste var mange slags ting.
Vi hadde generell tjeneste, og vi hadde tjeneste for mesteren,
og det var det høyeste man kunne gjøre.
Det var som en gave å gjøre tjeneste for ham:
"Jeg gjør noe spesielt for Gud," liksom.
Noe av det var kniving for posisjon.
Jo nærmere mesteren du kunne komme,
jo mer ble du æret, fordi du var i hans nærvær.
Så det begynte med å ta av skoene og bære bøker for ham,
og i neste nå bærer vi stolen hans og snekrer nye stoler.
Han løftet ikke en finger.
Takket være følgernes utrettelige innsats er Jaimes liv en endeløs rekke av gleder.
Det begynner med morgenrutinen,
inkludert privat tid til meditasjon eller hva enn annet han ønsker.
Etterfulgt av dagens første massasje.
Jeg lærte meg å massere, så jeg kunne utføre den tjenesten for ham,
som mange andre.
Formiddagene tilbringer han spaserende i hagene
som blir omsorgsfullt stelt av følgerne
som også lager ham en økologisk lunsj.
Etter flere timer med private terapitimer
får han trent litt…
…nok en massasje
og en kortreist økologisk middag.
Og når det blir på tide å ta kveld,
tar Jaimes tilhengere seg av det også,
ved å lese ham godnatthistorier i opptil tre timer.
Han var som en keiser.
Vi hadde konstant hendene fulle, som var en del av hans kontroll.
Og så var det den økonomiske biten.
Ville han ha ny bil, så vi på hvem som kunne donere.
Trengte han anleggsgartner til hagen sin, ble det holdt egen innsamling til det.
Det ble kalt "tjenestepenger." Du gjør tjeneste for guruen.
Og den tjenesten kan også ta mer uvanlige former.
Jaime flyttet gruppen fra Hollywood til Austin i Texas,
Og der innstilte guruen seg på en ny ambisjon…
byggingen av et hellig rom for sin favorittform for åndsutøvelse.
Han hadde visstnok vært en av de opprinnelige danserne
i Oakland City Ballet.
Det var hans kunstform. Han ville ha sitt eget lille balletteater.
Så følgerne hans begynner å planlegge bygging og finansiering.
LÅNEFUNKSJONÆR
De stikker spaden i bakken på ei tomt i West Austin
og bygger teateret fra grunnen av.
Jaime kvier seg ikke
for å dele sine meninger eller beordre storstilte endringer.
For når mesterens visjon skal fyllestgjøres,
er følgernes penger ikke noe hinder
og ingen tjeneste for stor.
Med teateret ferdig
krevde Jaime enda mer teatratalsk hengivenhet.
Gjør dansen igjen og gjør den riktig.
Jeg var ikke noen ballettfan, men det var han,
så alle lærte ballett.
Det var en full produksjon.
Den eneste som får gjøre feil er meg.
Det tok oss årevis. År, liksom.
Toppkvalitets belysning,
musikk, kostymer, sett.
Endelig fortsatte showet,
men det var en begrenset oppsetning.
Vi spilte forestillingen kun én gang.
Og vi spilte den kun for et publikum som var i eller forbundet med gruppa.
Så dumt.
Nå som du kontrollerer dine følgeres tid og bankkonti,
føler du deg sikkert ganske bra,
men tankekontrollopplegget ditt er fortsatt sårbart.
Hvordan sørge for at gale ideer ikke siver inn?
TAKTIKK KONFORMITETSTVANG
For en sektleder kan det være for lite å få folk til å tenke likt.
Du må ta det enda lenger.
Sekter knuser folks individualitet gjennom utseendet.
Hvis alle må gå i samme type kjole,
barbere seg på hodet eller ha samme sveis, er det bare nok en metode
for å slå av kritisk tenkning og få oss til å ikke stille spørsmålstegn ved noe.
Og hvis noen følgere stikker seg ut,
klink underkastelsen inn i dem som disse mesterlige manipulatorene.
Manson-familien var så dressert til å følge Charlies eksempel og ordre
at da han skar en X inn i pannen sin i fengsel, gjorde de det samme.
Tilhengerne av Charles Dederichs avrusningsprogram
som ble til sekten Synanon, hadde så uniformt utseende
at George Lucas hyret flere som statister i sin første film.
Mens Marshall Applewhite og følgerne i Heaven’s Gate gikk i munkekjortel
før de byttet til matchende kjeledresser og joggesko
før de begikk masseselvmord.
Da han skulle få følgerne til å samles på samme side, begynte Jaime på kjøkkenet.
Den største formen for konformitet var kostholdet vårt.
Vi fikk ikke spise meieriprodukter, hvete, svinekjøtt, biff.
Ingen koffein, ingen alkohol, ikke engang gluten.
Selvsagt ikke sukker eller honning.
Og man ble utstøtt om man ble tatt i å spise sjokolade, Gud forby.
Og jeg ble forferdet om noen hadde parmesanost på salaten.
Jaime var enda strengere med kontroll av gruppens utseende.
Bare én standard for skjønnhet var bra nok.
Han prøvde å omskape folk i sitt bilde.
Guttene måtte barbere brystet.
Han likte ikke hår på brystet på guttene.
Likte han ikke klærne dine, kunne du skifte eller bli ydmyket offentlig.
Likte han ikke håret ditt:
"Du har stygg frisyre. La det vokse."
Hva er vel galt i å forvente perfeksjon?
Jaime var selv et glimrende eksempel.
Det var fra hans lære: "Tenk som meg, vær som meg."
Han var superbetatt av seg selv, kroppen sin, helsen, ernæring.
Han gjorde alt som en robot. Var veldig ritualistisk med vanene sine.
Og når hardt arbeid ikke gjorde susen, var det alltids plan B.
Han hadde klart sans for plastisk kirurgi.
Han begynte å få mye Botox og mange silikonimplantater og sånt.
Og naturligvis forventer han at disiplene holder tritt
og oppmuntrer dem til å eliminere enhver ufullkommenhet, uansett hvor liten.
Folk fikk seg hakeimplantater,
kinnimplantater,
greier man har i leppene.
Men når det gjaldt mesterens inngrep, ville han ikke ta noen estetisk risiko,
så han ba angivelig utvalgte følgere hjelpe ham å oppnå sitt idealutseende.
Han fikk folk til å prøve ut ting
for å se hva inngrepet gikk ut på, hvordan det så ut etterpå.
Og jeg så faktisk mange vakre mennesker gjennomgå disse inngrepene.
Hva sier vel lojalitet mer enn at noen er villig
til det lille ekstra for å hjelpe deg å se best mulig ut?
Men konformitetens lønn ligger på andre nivåer.
Konformitet og gruppeatferd er veldig mektige ting.
Når alle er enige med gruppen, er det tungt å si fra.
TIDLIGERE FBI-AGENT
Du mister følelsen av hvem du er, selvfølelsen og selvtilliten,
og du antar en ny identitet: sekten og sektlederen.
Ved å omskape følgerne i ditt eget bilde
har du tatt noen store steg mot å reformere hele deres eksistens.
Men én kraft kan fortsatt bryte grepet ditt.
Hvordan holder du denne trusselen unna?
TAKTIKK KUTT GAMLE BÅND
Det er bare plass til én stjerne i dine følgeres galakse.
Vil du være lenge i dette spillet,
sørg for at den er du.
I en sekt er det viktig å bryte folks identitet helt ned
og rekonstruere den fra grunnen av,
og det innebærer å ødelegge alle tidligere bånd de har
til alle utenfor sekten.
KUN MEDLEMMER
Som alle de store vet, vil du brenne følelsesbaserte broer,
oppnår du mye med litt isolasjon.
Da medlemmene i Folkets tempel ankom i Guyana,
isolerte Jim Jones dem fra omverdenen ved å konfiskere passene deres
og begrense kommunikasjonen med venner og familie hjemme.
Enhetskirkens leder, Sun Myung Moon,
skal ha overtalt nye rekrutter til å dra på fjerntliggende indoktrineringsleirer.
Mange hevder de senere ringte hjem og frasa seg sine gamle liv under tvang.
Mens medlemmer i Warren Jeffs mormonske fundamentalistsekt
måtte sky alle slektninger som valgte å forlate gruppen
og sverge å aldri snakke med dem igjen.
Jaime så til at følgerne hadde god grunn til å isolere seg fra verden utenfor,
inkludert fra sine kjære.
Vi omtalte oss selv som "hellig selskap."
Det var enten hellig selskap eller de dødes verden. Velg.
Han ikke bare oppmuntret oss til å bryte med våre familier, han hjalp oss.
De fleste fikk ikke si noe til foreldre eller venner, for de ville ikke forstå.
Men om dét ikke er nok til å overbevise folk om å kutte bånd,
har vi alltids denne teknikken…
SKAM
Han skjemmet ofte folk ut offentlig. "Kanskje du ikke er seriøs om opplysning,
Kanskje du ikke er seriøs om å være hengiven."
Skal du lykkes med denne taktikken, må du være nådeløs.
Det betyr ingen unntak.
Han lot meg ikke dra til min fars dødsleie.
VERAS FAR
Han sa jeg ville forårsake karma hvis jeg besøkte ham
siden jeg var så knyttet til ham.
Min familie ringte: "Dette vil du angre på."
Jeg sa: "Nei, jeg vet hva jeg gjør."
Jeg var helt sikker.
Jaime bekymrer seg ikke bare for eksisterende familie.
Ingen av vi som var der en stund har barn.
Han sa: "Det er ikke det dere er her for å gjøre."
"Dere er her for å finne ut hvem dere er. Det er derfor dere kom."
Han ville ikke ha barn der, det ville stjele oppmerksomhet.
Alt var en distraksjon fra din opplysning.
Det var unnskyldningen hans.
Etter å ha avskåret folk fra sine mest dyrebare forhold
vil hinderne for din totale kontroll falle
et etter et.
Men pass opp, et nytt problem kan være i emning rett under nesa di
og kreve at du drar i gang en av håndbokas storslagere.
TAKTIKK SPLITT OG HERSK
Følgere kan være så trengende skapninger.
Når du har avskåret dem fra verden, kan de finne trøst i hverandre.
Dårlig nytt.
Selv om en sekt tilbyr fellesskap,
er det selv innad i dette fellesskapet veldig viktig å holde folk splittet.
Troskapen må gå til sektlederen,
ikke til andre medlemmer eller klikkdannelser i gruppen.
Jaime hadde sin egen signaturmetode for å holde folk i ubalanse.
Han hadde perfeksjonert den over år.
I Florida levde han av hypnoterapi.
Da var han kjent som Michel Rostand, et av hans første alias.
HYPNOTISØRSERTIFIKAT
Jaime spilte alles terapeut.
Vi begynte å ha private terapitimer vi kalte "rens", "kort for "karmarens."
Renselsessøktene var i stor grad et person til person-bånd.
Det var spesielt. Han kunne si dem hva han ville.
Han kontrollerte stort sett alt fra bak den døra.
Som med alt med Jaime Gomez
var renselsen veldig seremoniell.
Du satt i en stol, og han satt i sin spesialbygde stol.
Belysningen er dempet.
Lysene er på, men veldig dempet.
Jaime begynte med avslapningsøvelser.
"Gå nedover den lange trappen."
"Ti, ni," osv.
Straks tilhengerne slapper av, begynner Jaime å spørre dem ut…
…og logger svarene.
Jaime identifiserer alle disiplenes svake punkter,
fra gamle traumer til nåtidige usikkerheter.
Uansett hva som plagde deg, gikk du alltid til ham med alt.
Mens medlemmene klarner tankene,
samler Jaime informasjon
pluss opptil $ 100 pr. økt pr. person.
Men den virkelige lønnen er å sitte med alle kortene.
Alle var redde for å være ærlige med hverandre
for du visste at vedkommende ville gå til ham med det. Du visste det.
Alle sladret på hverandre for guruens anerkjennelse.
Det blir mye drama,
men det er for et høyere formål.
Folk må være splittet for å kunne kontrolleres.
Ved å følge dette kapittelet
burde dine disipler nå være fortapte, isolerte og helt i din makt.
Men er man ikke forsiktig,
kan selv de beste systemer bryte sammen.
Hvordan befester du tankekontrollprogrammet ditt
før det er for sent?
TAKTIKK MONOPOLISER ALL INFORMASJON
Når du kommer lenger i sektlederkarrieren,
blir enkelte ting lettere.
Når du har nådd punktet der følgernes hjerner har blitt til grøt,
er de veldig mottakelige for å fôres med hva enn du vil fortelle dem.
Men skal du opprettholde makten, må du være på vakt.
Det trengs bare én til å plante en idé som sprer seg.
Straks folk snakker sammen, begynner sannheten å komme frem.
For å kvele dette problemet
sørget Jaime for at all informasjon strømmet gjennom ham.
Jaime var veldig flink til å triangulere
og gi enkelte biter informasjon til enkelte og ikke til andre.
Han var god til å skjule ting.
Ingen visste hva som foregikk bak den lukkede døra hans.
Han satte t.o.m. inn to dører for privatliv og beskyttelse.
Og ingen spurte, for vi antok aldri at det foregikk noe galt.
Men så en dag i 2006
får alle medlemmene en sjokkerende e-post.
Den er fra et tidligere høytstående Buddhafield-medlem
som nylig reiste uten forklaring.
Den inneholder en lang liste knusende anklager mot guruen,
som hevder han har løyet om sin fortid og utdannelse innen metafysikk.
Den anklager ham for skatteunndragelse, ekstrem følelsesmessig manipulasjon
og for å være serieovergriper.
Gruppen trodde han praktiserte sølibat siden han framstilte seg selv slik.
Anklagene i brevet spinner Buddhafield ut av kontroll.
Hemmeligheter som har holdtes skjult i årevis begynner å deles.
Jeg var involvert i et seksuelt forhold med ham.
I over 20 år foregikk dette, og vi visste ikke om det.
Da jeg antydet at jeg ikke ville ha sex med ham lenger,
sa han: "Kanskje du ikke må være her lenger. Kanskje du har vokst fra dette."
Som å bli truet med ekskommunikasjon.
Jeg ville ikke betale den prisen,
for hva skulle jeg gjøre? Dette er min vei.
Andre trådte også snart frem.
Han planla sex med meg flere år før han hadde det.
Han sa det senere. Det var ikke et normalt forhold,
for han tilfredsstilte seg selv, og det var min jobb.
Jeg ble beordret å love å aldri si noe.
Noen dager etter e-postbomben tilkaller Jaime følgerne
og benekter å ha gjort noe galt.
Men nå som demningen har bristet,
begynner Jaimes grep å svikte.
At vi forsto omfanget av det lot oss å snakke om ting vi ikke snakket om før.
Det var min strek i sanden.
Det handlet om å manipulere alle rundt ham,
og jeg sa: "Jeg slutter."
Etter mer enn 20 år med å bruke håndboka
til tankekontroll og å få oppfylt alle sine ønsker
raste Jaimes informasjonsbrannmur sammen
og fikk følgerne til å innse at han hadde lurt dem hele tiden.
Ingen ble noengang opplyst.
Ingen har tatt eksamen utenom ham.
Vi hadde rundt 120 medlemmer,
og i løpet av seks måneder gikk gruppen på et vis i oppløsning.
Men bekymrer du deg for at dine disipler vil gå videre og glemme deg,
frykt ikke.
De etterlater seg arr på deg.
Hvordan stoler jeg på meg selv etter å ha trodd 100 % på ham?
En vellykket tankekontrollkampanje kan gi deg en lang løpebane som sektleder.
Men vil du til syvende og sist hake av mer enn bare moralske seire,
må du love noe større enn din egen guddommelige visdom
og vise at du kan levere varene.
Jeg vet den perfekte lærer.
Vi er så programmert til å så lett akseptere døden,
men det finnes alternativer.
Tekst: Greger Hoel